**Referat – Eliteudvalgsmøde**

**Sted:** Idrættens Hus, Parasport Danmark mødelokale

**Dato:** Tirsdag den 29. september 2020 kl. 16.00 – 20.30

**Deltagere:** Peter Lund Andersen, Stanis Elsborg, Ole Brynaa Solkær, Mads Baulund, Svenn Folkmann, Jonas Schmidt Christensen og Michael Møllgaard Nielsen

**Afbud:** -

**Dagsorden:**

1. Godkendelse af dagsorden og opfølgning på referat
   * *Dagsorden godkendt. Opfølgning under de enkelte punkter.*
2. Repræsentantskabsmøde, lørdag den 29. august i Kolding.

* Eventuel opfølgning, observationer m.m.
  + *Generelt en god oplevelse – og særligt under punktet: vision og strategi 2025 for Parasport Danmark, hvor det blev muligt at drøfte og give input til vision og strategi.*
  + *Med respekt for at der stillede kandidater op til alle poster, kunne dette punkt godt strækkes mere ud i tid, eks. kandidat præsentation, mulighed for at overveje om der kunne være andre, som ønskede at stille op m.m.*

1. Eliteudvalget 2020 -2022

* drøftelse
* *Det blev drøftet, hvad Eliteudvalgets fremtidige rolle bør være, herunder behovet for at revidere paragrafer i PD vedtægter og støttekoncept. Det blev foreslået og drøftet, hvordan fokus kan flyttes mod at arbejde mere rådgivende, strategisk og med politiske mærkesager og satsningsområder. Det blev her vedtaget, at vi så vidt muligt bør have et større punkt på dagsordenen til hvert møde omhandlende et særligt fokusområde.*
* *Det blev drøftet, hvordan bredde og elite kan understøtte hinanden, samt hvordan et større samarbejde kan sikres fremadrettet.*
* *Formatet for Eliteudvalgets møder blev diskuteret, og det blev blandt andet foreslået, at man kunne invitere gæster med til udvalgte punkter, eksempelvis landstrænere.*
* *Det blev ligeledes diskuteret, hvordan vægtning og fordeling af opgaver varetages fremadrettet. Det blev vedtaget, at Mads udarbejder et oplæg til næste møde.*

1. Pressalit Sports Academy fredag den 6. og lørdag den 7. november
   * Eliteudvalgets deltagelse, rolle m.m.

* *Eliteudvalget deltager så vidt muligt. Stanis holder oplæg og faciliterer diskussion om atletrettigheder, og Mads afholder atletforum med fokus på trivsel og whistleblowerordning.*

1. Sundhedspolitik
   * Oplæg til drøftelse

* *Mads præsenterede oplæg omkring sundhedspolitik for atleter, hvor fokus skal være på et sundt miljø. Der blev diskuteret konkrete tiltag som spørgeskemaundersøgelse, whistleblowerordning og atletrepræsentation.*
* *Det blev vedtaget, at vi ønsker at være på forkant, hvorfor vi vil iværksætte tiltag allerede i 2021. Samtidig vil vi søge inspiration i andre lande. Jonas opretter inspirationstråd med links til relevante strategier og politiker, hvortil vi sammen løbende kan supplere med interessante fund.*
* *Konkrete initiativer medtages i Team Danmark Masterplan og drøftes på næste møde.*

1. Team Danmark

* Masterplan 2021 – orientering
* *Der afholdes styregruppemøde den 29. oktober med deltagelse af Svenn, Niels Christiansen, Jonas og Michael. En endelig udgave har deadline ultimo uge 42 inden den foreligges styregruppen. Endelig udgave fremsendes til orientering til EU. Masterplanen godkendes politisk på et TD-bestyrelsesmøde primo december.*

1. Corona og anbefalinger til landshold

* Orientering
  + *Anbefalinger for håndtering af COVID 19 i kørestolsrugby blev taget til efterretning – en skabelon som bruges til andre idrætter afhængig af idræt og handicapgrupper.*
* Orientering om udfordringer med Corona generelt
  + *PD-ansatte arbejder p.t. hjemmefra – og lige nu frem til 31. oktober med mindre at der er særlige møder, som gør at det er nødvendigt at man er fysisk til stede i Idrættens Hus.*

1. Eventuelt
   * *Intet*